আলভারো ওদ্রিওসোলা

আলভারো ওদ্রিওসোলা আরসায়ুস (, ; জন্ম: ১৪ ডিসেম্বর ১৯৯৫; আলভারো ওদ্রিওসোলা নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

স্পেনীয় ফুটবল ক্লাব মারিয়ানিস্তাসের যুব পর্যায়ের হয়ে খেলার মাধ্যমে ওদ্রিওসোলা ফুটবল জগতে প্রবেশ করেছেন এবং পরবর্তীকালে রিয়াল সোসিয়েদাদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৩–১৪ মৌসুমে, স্পেনীয় ক্লাব রিয়াল সোসিয়েদাদ বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; রিয়াল সোসিয়েদাদ বি-এর হয়ে তিনি ৮৬ ম্যাচে ৩টি গোল করেছেন। অতঃপর ২০১৭–১৮ মৌসুমে তিনি রিয়াল সোসিয়েদাদের মূল দলে যোগদান করেছেন। ২০১৮–১৯ মৌসুমে, তিনি প্রায় ৩০ মিলিয়ন ইউরোর বিনিময়ে রিয়াল সোসিয়েদাদ হতে রিয়াল মাদ্রিদে যোগদান করেছেন। মাঝে তিনি অর্ধ মৌসুমের জন্য জার্মান ক্লাব বায়ার্ন মিউনিখের হয়ে ধারে খেলেছেন। ২০২১–২২ মৌসুমে, তিনি ধারে ফিওরেন্তিনায় যোগদান করেছেন।

২০১৭ সালে, ওদ্রিওসোলা স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন। তিনি একই বছরে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ৪ ম্যাচে ১টি গোল করেছেন। তিনি স্পেনের হয়ে ২০১৮ ফিফা বিশ্বকাপে স্থান পেলেও একটি ম্যাচেও অংশগ্রহণ করেননি। দলগতভাবে, ওদ্রিওসোলা এপর্যন্ত ৬টি শিরোপা জয়লাভ করেছেন, যার মধ্যে ৩টি রিয়াল মাদ্রিদের হয়ে এবং ৩টি বায়ার্ন মিউনিখের হয়ে জয়লাভ করেছেন।

প্রারম্ভিক জীবন 
আলভারো ওদ্রিওসোলা আরসায়ুস ১৯৯৫ সালের ১৪ই ডিসেম্বর তারিখে স্পেনের সান সেবাস্তিয়ানে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
ওদ্রিওসোলা স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৭ সালের ২৩শে মার্চ তারিখে তিনি ডেনমার্ক অনূর্ধ্ব-২১ দলের বিরুদ্ধে ম্যাচে স্পেন অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। স্পেন অনূর্ধ্ব-২১ দলের হয়ে তিনি ২০১৭ উয়েফা ইউরোপীয় অনূর্ধ্ব-২১ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় ফাইনালে তার দল জার্মানি অনূর্ধ্ব-২১ দলের কাছে ১ –০ গোলের ব্যবধানে পরাজিত হয়েছিল। উক্ত প্রতিযোগিতায় তিনি মাত্র ১ ম্যাচে অংশগ্রহণ করেছিলেন। স্পেনের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।

২০১৭ সালের ৬ই অক্টোবর তারিখে, মাত্র ২১ বছর ৯ মাস ২২ দিন বয়সে, ডান পায়ে ফুটবল খেলায় পারদর্শী ওদ্রিওসোলা আলবেনিয়ার বিরুদ্ধে অনুষ্ঠিত ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৪ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটি স্পেন ৩–০ গোলের ব্যবধানে জয়লাভ করেছিল। স্পেনের হয়ে অভিষেকের বছরে ওদ্রিওসোলা সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ৭ মাস ২৮ দিন পর, স্পেনের জার্সি গায়ে প্রথম গোলটি করেন; ২০১৮ সালের ৩রা জুন তারিখে, সুইজারল্যান্ডের বিরুদ্ধে ম্যাচে স্পেনের হয়ে একমাত্র গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

ওদ্রিওসোলা রাশিয়ায় অনুষ্ঠিত ২০১৮ ফিফা বিশ্বকাপের জন্য ফের্নান্দো ইয়েরোর অধীনে ঘোষিত স্পেন দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান, তবে উক্ত বিশ্বকাপে তিনি একটি ম্যাচেও অংশগ্রহণ করেননি।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ 

 
 
 
 
 
 
 
 
 

১৯৯৫-এ জন্ম
জীবিত ব্যক্তি
সান সেবাস্তিয়ানের ব্যক্তি
সান সেবাস্তিয়ানের ফুটবলার
স্পেনীয় ফুটবলার
ফুটবল রক্ষণভাগের খেলোয়াড়
রিয়াল সোসিয়েদাদ বি-এর ফুটবলার
রিয়াল সোসিয়েদাদের ফুটবলার
রিয়াল মাদ্রিদ ফুটবল ক্লাবের খেলোয়াড়
ফুটবল ক্লাব বায়ার্ন মিউনিখের খেলোয়াড়
এসিএফ ফিওরেন্তিনার খেলোয়াড়
সেহুন্দা দিভিসিওন বি-এর খেলোয়াড়
লা লিগার খেলোয়াড়
বুন্দেসলিগার খেলোয়াড়
সেরিয়ে আ-এর খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনের আন্তর্জাতিক ফুটবলার
২০১৮ ফিফা বিশ্বকাপের খেলোয়াড়
স্পেনীয় প্রবাসী ফুটবলার
জার্মানিতে স্পেনীয় প্রবাসী ক্রীড়াবিদ
জার্মানিতে প্রবাসী ফুটবলার
ইতালিতে স্পেনীয় প্রবাসী ক্রীড়াবিদ
ইতালিতে প্রবাসী ফুটবলার
ফুটবল ফুলব্যাক
ফুটবল উইঙ্গার
স্পেনীয় পুরুষ ফুটবলার